Hoe weet ons wat is die Wil van God in ons lewe? [Archive] - BibleForums Christian Message Board
BibleForums Christian Message Board > International Christian Family > Afrikaanse Lighuis > Vrae en menings oor die Bybel > Hoe weet ons wat is die Wil van God in ons lewe?
View Full Version : Hoe weet ons wat is die Wil van God in ons lewe?
Aug 10th 2009, 04:51 PM
Op die bogenoemde vraag word daar soms talle sleutels gegee, hoe 'n mens kan uitvind wat die Wil van God is vir ons lewe. Die drie sleutels is naamlik; Gebed, Die Woord, en die opinie van mede Christene.
Maar wat gebeur nou as 'n mens bid, maar daar is nie 'n antwoord nie. Jy soek skrif aangaande 'n sekere situasie, eers vind jy skrif wat bevestig dat die besluit wat jy moet neem wel God se wil is, en daarna 'n volgende skrif wat bevestig dat die besluit buite God se wil is. So ook vind ek dat die opinie van mede Christene ook telkens verander, en op die einde van die dag is daar soms meer verwarring wat God se wil is aangaande 'n besluit wat 'n mens moet maak.
Hoe is dit dan dat die drie sleutels om God se wil te bepaal, nogsteeds nie antwoorde verskaf nie. Hoe weet mens werklik wat is God se wil dus in jou lewe???:help:
Aug 10th 2009, 06:17 PM
Die vraag wat jy vra, is gewis nie so maklike vraag om te antwoord nie. Om bloot Skrif te soek om seker te wees dat jy God se wil hoor, is gevaarlik, want mens kan byna enigiets uit die Skrif regverdig met die regte tekste en interpretasies daarvan. Om op mede-christene staat te maak, kan eweneens gevaarlik wees, want kyk maar hoe verskil christene oor alles - ons is uiteindelik ook maar net mense..... Gebed is beslis 'n sleutel, maar selfs gebed het tekortkominge, veral as dit nie met die regte gesindheid gebid word nie, en dis ook nie altyd maklik om God se stem te hoor en te herken nie. Wat is dan die antwoord?
Weereens, hier is nie klinkklare antwoorde nie. Elkeen van ons se verhouding met God versklil en ons ervaar die Here op 'n verskillende maniere. Wat vir my werk, gaan nie noodwendig vir jou werk nie. Maar wat belangrik is, is om persoonlik seker te maak dat jy God se stem reg hoor. In die proses is gebed (volgehoue, intense en opregte gebed) die belangrikste sleutel. Die Here belowe dat Hy sulke gebede nie onbeantwoord sal laat nie. Maar dis belangrik dat die bidder 'n persoonlike verhouding met die Here sal hê. Om God net te gebruik om hulp of rigting te kry, sonder 'n lewende verhouding met Hom, is fataal. Hou aan om te bid en wees sensitief vir die stem van die Heilige Gees. Die Here SAL antwoord, op een of ander wyse....
Iemand het eenmaal iets gesê wat ek nogal as 'n norm probeer gebruik, maar weereens, dit is slegs 'n riglyn wat vir my werk. En dit is dat daar drie dinge in plek moet wees om seker te wees dat jy God se stem hoor. Die eerste is Skrif - dit mag nooit onskriftuurlik wees nie, die Skrif is immers God se Woord. (Jy kan bv nie steel en sê dat die Here vir jou gesê het om te steel nie, want dit is teen die Skrif) die tweede is omstandighede - die omstandighede is gewoonlik gunstig want die Here maak die pad gelyk voor 'n mens. Die derde is natuurlik innerlike vrede. Die Heilige Gees oortuig 'n mens, en as 'n mens nie daardie innerlike vrede ervaar nie, is dit waarskynlik nie die Here se wil nie.
Hoop dit help so bietjie.
Aug 11th 2009, 08:17 AM
Hallo MeryChild. Ek stem saam met alles wat julle sê. Ek dink 'n belangrike aspek hiervan is die verhoudings-aspek.
Net soos wat ek my vrou leer ken oor die jare omdat ek naby haar lewe, groei mens in jou verhouding met God en leer sy hart beter ken.
Eerder as wat daar 'n aantal dinge is wat mens as't ware "reg moet doen" om die Here se leiding vir 'n spesifieke situasie te ken, dink ek mens leer die wil van die Here beter ken soos wat mens Hom beter leer ken.
Dikwels soek ons slegs antwoorde by die Here vir spesifieke besluite of situasies in ons lewens, terwyl God meer geïnteresseerd is daarin dat ons Hom ken in al ons weë en Hom betrek by alles wat ons doen, nie net die dinge waarin ons 'n daadwerklike antwoord van Hom nodig het nie.
Ek sou sê dit is die sleutel tot 'n lewe waarin ons Sy leiding en Sy wil ken in alles.
Aug 13th 2009, 03:39 PM
Ek het in Rom 8:26-28 gelees en Gene en Philip se antwoorde sluit in by wat Paulus se. Luister na die Heilige Gees en wees lief vir God en alles sal ten goede meewerk.
Aug 15th 2009, 01:29 PM
Dankie vir julle insettinge. Ek hoop, dink en glo dat ek beter verstaan. Ek stem volkome dat gebed en God se Woord ‘n sleutel moet wees, want soos julle genoem het weet ‘n mens net God se Wil as ons in verhouding met Hom staan, en ‘n goeie en gesonde verhouding kom tog deur kommunikasie. Kommunikasie met God in my opinie is deur SY Woord en deur gebed. So ja, dit maak perfekte sin.
Daar is soms baie grys areas in die lewe waar die Woord nie altyd duidelik gee wat ek moet besluit of teen besluit nie. Wat ek besef het deur julle antwoorde wat ek gelees het, is dat dit saak maak hoe ek God nader. Dit het beslis my gebed verander. Om God se Wil dus te ken was dat ek moes bely en in gebed myself weereens volkome aan Hom moes toewy. Ek moes bid dat ek Sy wil sal aanvaar, selfs al sluit Sy wil nie my beplanning in nie. Verder het ek tot besef gekom dat ons eers God se plan ken, wanneer ek binne God se Wil beweeg. Die Woord gee ons tog genoeg duidelikheid om te doen wat God wil he ek moet doen, en as ek dit in my lewe implimenteer, beweeg ek in God se Wil en sodoende sal SY planne dan vir my duideliker word????
Ek is nogsteed nie seker watter besluite ek moet maak aangaande sekere sittuasies nie, maar ek het gebid dat as God wil he ek moet dan sal ek, maar as God wil he dat ek nie moet nie, sal ek ook nie. Ek het ook al my opsies neergeskryf en besef dat ek soms nie wil optree nie omdat daar by my ‘n tekortkoming is, en nie by God nie. Ek dink die probleem le by my opsies, want as ek nie met die probleem deel nie dan sal ek sekerlik nie doen of wel doen wat God van my verlang as ek te bang is om ‘n besluit te maak aangaande my opsies nie.
Ek besef wat ek skryf klink dalk dubbelsinnig. Miskien raak ek net te haastig wat sekere besluite behels, maar een ding weet ek wel as ek nie gemaklik in my hart oor iets voel nie, gaan ek nog nie optree nie, en dat dit beter is vir my om te wag totdat ek die versekering het in watter rigting ek moet beweeg.
Aug 19th 2009, 09:43 AM
Ek vra maar elke dag vir die Here om my te help om in die besondere dag Sy wil vir my lewe te help ontdek, en dan om Sy wil te kan doen. Mens moet seker maar oppas dat jy dit nie uit gewoonte bid nie, maar dat jy dit elke keer bedoel as jy dit bid.
Ook dat Hy dinge uit my lewe sal verwyder wat verwydering tussen my en Hom veroorsaak, en dat Hy sal ingryp as ek iets doen wat heeltemal buite Sy wil is.
Aug 19th 2009, 05:40 PM
Om bloot Skrif te soek om seker te wees dat jy God se wil hoor, is gevaarlik, want mens kan byna enigiets uit die Skrif regverdig met die regte tekste en interpretasies daarvan.
Gene nou is ek nuuskierig. Vertel my nog. :hmm:
Aug 19th 2009, 07:33 PM
Hitler het alles wat hy gedoen het, uit die Bybel geregverdig en gesê dat dit God se wil is, so ook verskeie reeksmoordenaars in die verlede. Die Israelvisie baseer hulle geloof op die Bybel. Honderde sektes het al verskriklike dinge gedoen, soos massaselfmoord, verkragting ens, telkens oortuig dat dit God se wil was, gebasseer op die Bybel. Daarom sê ek dat dit gevaarlik kan wees om die Skrif te gebruik om vas te stel wat God se wil is.... tensy die Bybel reg gebruik en reg geinterpreteer word.
Aug 19th 2009, 08:25 PM
Dit gebeur net as mens konteks vergeet of buite rekening laat. Dan word selfs die suigeling doop uit die Bybel regverdig. Dis maar een voorbeeld. Jy moet kyk na die versie in konteks van die hoofstuk, die boek en die hele raad van God anders het jy moeilikheid.
Sep 8th 2009, 03:10 AM
Konsentreer op "die wil van God" eerder as op "die wil van God in my lewe". Daardeur sê ek nie dat God nie 'n wil in my lewe het nie, ek glo Hy het. Maar sy wil in my lewe is nie die een waarop ek konsentreer nie. Hy is vir my belangriker, en dit wat Hy in die wêreld wil doen. Konsentreer op Hom en sy groot wil in die wêreld, dan sal sy wil in my lewe eintlik vir homself sorg. As jy nie weet wat om in 'n sekere situasie te doen nie, moet nie panic nie. Dien net vir God en sy belange eerste en neem dan jou besluit volgens die beste van jou insig en na 'n tyd sal jy besef dat dit die regte besluit was.
Nov 10th 2009, 10:05 PM
Joh 6:29 Jesus antwoord en sê vir hulle: Dít is die werk van God, dat julle in Hom glo wat Hy gestuur het.
die gelees op ander site en dit my net so opgeval..pas so in by soeke na Sy wil?